Parlamentul  României

Camera Deputaţilor

Comisia pentru muncă şi protecţie socială

Nr.27/188/29 mai 2007
R A P O R T

asupra proiectului de Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 291 din 23 aprilie 2007, cu dezbaterea pe fond în procedură obişnuită, a proiectului de Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.55/16.01.2007)

· avizul negativ al Consiliului Economic şi Social (nr.213/29.01.2007)
· avizul favorabil al Comisiei pentru buget, finanţe şi bănci (nr.258/07.05.2007)
· avizul favorabil al Comisiei juridice, de disciplină şi imunităţi (nr.31/481/08.05.2007)

· avizul favorabil al Comisiei pentru drepturile omului, culte şi problemele minorităţilor naţionale (nr.290/03.05.2007)
· punctul de vedere negativ al Guvernului (nr.228/25.01.2007).
Proiectul de lege are ca obiect de reglementare  majorarea cuantumului indemnizaţiilor lunare pe care le primesc persoanele beneficiare ale prevederilor Ordonanţei Guvernului nr.105/1999, similar cu cuantumul indemnizaţiilor acordate potrivit Decretului-Lege nr.118/1990 şi majorate prin Legea nr.232/2006, reprezentând o majorare la 100 lei pentru toţi beneficiarii.
Comisia propune Plenului Camerei Deputaţilor aprobarea proiectului de lege pentru respectarea principiului echităţii şi a egalităţii de tratament juridic între persoanele persecutate din motive etnice şi politice.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterile care au avut loc în şedinţa comisiei din 22 mai 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-na Georgeta Bratu – director, Ministerul Muncii, Familiei şi Egalităţii de Şanse

· d-na Cecilia Sebe – consilier, Ministerul Muncii, Familiei şi Egalităţii de Şanse.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 17 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterilor, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
(O.G.105/1999)
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii
Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

	Nemodificat 
	

	2
	__
	Art.I. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, se modifică după cum urmează:


	Nemodificat 
	

	3
	Art.2, alin.(1)-(2)

(din O.U.G. nr.242/2000)

Art.2. – (1) Persoanele care s-au aflat în situaţiile prevăzute la art.1 lit.a), b) şi c) au dreptul, începând cu luna noiembrie 2000, la o indemnizaţie lunară de 300.000 lei pentru fiecare an de detenţie, de deportare sau de strămutare în alte localităţi.

(2) Persoanele care s-au aflat în situaţiile prevăzute la art.1 lit.d) şi e) au dreptul, începând cu luna noiembrie 2000, la o indemnizaţie lunară de 150.000 lei pentru fiecare an în care au făcut parte din detaşamentele de muncă forţată sau au fost în trenul morţii.

	1. La articolul 2, alineatele (1) şi (2) vor avea următorul cuprins:
„Art.2. – (1) Persoanele care s-au aflat în situaţiile prevăzute la art.1 lit.a)-d) au dreptul la o indemnizaţie lunară de 100 lei pentru fiecare an de detenţie, de deportare, de strămutare în alte localităţi sau de muncă forţată.

(2) Persoanele care s-au aflat în situaţiile prevăzute la art.1 lit.e) şi g) au dreptul la o indemnizaţie lunară de 100 lei.”

	1. La articolul 2, alineatele (1) şi (2) vor avea următorul cuprins:

Nemodificat 
(2) Persoanele care s-au aflat în situaţiile prevăzute la art.1 lit.e) - g) au dreptul la o indemnizaţie lunară de 100 lei.”
Autor: d-l deputat Gheorghe Barbu
	Având în vedere abrogarea alin.(3) al art.2, este necesară includerea în rândul beneficiarilor şi a persoanelor prevăzute la lit.f).

	4
	Art.2, alin.(3)

(din O.U.G. nr.242/2000)

(3) Persoanele care se află în situaţia prevăzută la art.1, lit.f) au dreptul începând cu luna noiembrie 2000, la o indemnizaţie lunară de 300.000 lei.


	2. La articolul 2, alineatul (3) se abrogă.
	Nemodificat 
	

	5
	Art.3

(din O.U.G. nr.242/2000)

Art.3. – (1) Soţul supravieţuitor al celui decedat, din categoria persoanelor prevăzute la art.1, va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară neimpozabilă, dacă ulterior nu s-a recăsătorit.

(2) Indemnizaţia lunară prevăzută la alin.(1) se acordă începând cu luna noiembrie 2000, în cuantum de 300.000 lei lunar.


	3. Articolul 3 va avea următorul cuprins:

„Art.3. – Soţul supravieţuitor al celui decedat, din categoria persoanelor prevăzute la art.1, va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 100 lei neimpozabilă, dacă ulterior nu s-a recăsătorit.”

	3. Articolul 3 va avea următorul cuprins:

„Art.3. – Soţul supravieţuitor al celui decedat, din categoria persoanelor prevăzute la art.1 lit.a)-e) şi g), va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 100 lei neimpozabilă, dacă ulterior nu s-a recăsătorit.”

Autor: d-l deputat Gheorghe Barbu

	Pentru precizia textului, întrucât lit.f) se referă la o categorie de beneficiari distinctă de categoria soţului supravieţuitor.

	6
	__
	Art.II. – Drepturile prevăzute la art.I se aplică începând cu data de 1 ianuarie 2008.


	Nemodificat 
	

	7
	__
	Art.III. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.


	Art.III. – Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: d-l deputat Gheorghe Barbu


	Pentru respectarea normelor de tehnică legislativă, privind identificarea actului propus pentru republicare.



Comisia propune aprobarea proiectului în forma propusă în raport, cu unanimitate de voturi.
VICEPREŞEDINTE,



SECRETAR,








Marian Sârbu




Pavel Todoran
Întocmit, 

Expert Monica Rallu CURTA

